als_Latn dik_Latn sag_Latn
Orteku i shqiptarëve të Kosovës të cilët kërkojnë azil në Gjermani, ka filluar të zvogëlohet, shkruan gazeta gjermane Taggespiegel.
Gazeta ka shkruar se vetëm në Bavari në këtë javë kanë arritur 223 persona në ditë, derisa javët e kaluara ky numër ka shkuar deri në 500 të atyre që kanë kërkuar azil.
Sipas gazetës, numri i zvogëluar është pasojë e paralajmërimit të landit dhe shtetit federal se do t’i shkurtojnë procedurat e azilit për dy javë.
Sipas informatave të kësaj gazete, që disa ditë ka shumë më pak autobusë që nisen nga Prishtina drejt Hungarisë nga ku azilantët shkojnë në Austri dhe Gjermani.
Krahinat gjermane edhe shteti federal kanë vendosur t’i përshpejtojnë procedurat e azilit, ndërsa nga Bavaria 30 kosovarë janë kthyer në Kosovë.
“Ne shpresojmë se kjo do t’ju shërbejë njerëzve në Kosovë se premtimet për një jetë më të mirë në Gjermani janë të rrejshme”, tha për këtë gazetë një zëdhënës i ministrit bavarez të Punëve të Brendshme
“Situata nuk është si në janar”, ka thënë ish-ministri i Punëve të Jashtme të Kosovës, Enver Hoxhaj, sipas të cilit në Kosovë është kuptuar se ata që kanë ikur nuk do të fitojnë azil në Gjermani e as përkrahje financiare.
Sipas statistikave, nga fillimi i vitit e deri më 12 shkurt, afro 18 mijë njerëz nga Kosova kanë hyrë në Gjermani për të kërkuar azil.
Vendet që kanë kërkuar më së shumti azil janë landet gjermane: Saksonia e Poshtme, Rajna Veriore, Westphalia, Bavaria dhe Baden Wurtermberg.
als_Latn als_Latn als_Latn als_Latn als_Latn als_Latn als_Latn als_Latn als_Latn